ዶ/ር ፋንታሁን ምትኩ ጃራ
 የኢትዮጵያ ግብርና ባለስልጣን

ቀን፦ 25/02/2019
ለኢትዮጵያ ፌዴራል የሥነ-ምግባርና የፀረ-ሙስና ኮሚሽን
አዲስ አበባ
ጉዳዩ፦ ለቀረቡ የሙስና ጥቆማዎች ተገቢ ምላሽና እርምጃ ባለመሰጠቱ፣ ጥቆማዬ በስህተት በመመዝገቡ እንዲሁም ስለደረሰብኝ ዛቻና በቀል የቀረበ አቤቱታ
ክቡር ኮሚሽነር፣
እኔ ዶ/ር ፋንታሁን ምትኩ ጃራ፣ በኢትዮጵያ ግብርና ባለስልጣን  የምሠራ ሠራተኛና ጠቋሚ ነኝ። በመሶብ ሥርዓት በኩል በባለስልጣኑ አመራሮች የሥልጣን አላግባብ አጠቃቀም ላይ የሚከተሉትን ጥቆማዎች አቅርቤያለሁ፦
ጥቆማ ቁጥር 101693 (ከ7 ወር በፊት የቀረበ)፦ በዶ/ር በየነ ንጋቱ ሞርመታ ላይ ያልተመዘገቡ ፀረ-ተባይ ኬሚካሎች ወደ ሀገር እንዲገቡ መፈቀዱን፣ የቁጥጥር ዴስክ ሥልጣን ሳይኖረው ከመመሪያችንና ከዓለም አቀፍ የቁጥጥር ደረጃ ውጪ የቅድመ-ማስመጣት ፈቃድ መሰጠቱን፣ እንዲሁም የአዲሱን መመሪያ ቁጥር 1093/2017 የሽግግር ጊዜ አላግባብ በመጠቀም አገልግሎት ለረጅም ጊዜ መዘግየቱንና መቆሙን፣ በበላይ አካል የጽሑፍ ማስታወሻም ከመመሪያው ውጪ ምዝገባ መገደዱን ጠቁሜያለሁ።
ጥቆማ ቁጥር 101785 (ከ5 ወር በፊት የቀረበ)፦ ጥቆማዬ በመሶብ ማዕከል በሚመለከት ሲሆን በስህተት ተተርጉሞ፣ ጠቋሚው እኔ ዶ/ር ፋንታሁን ምትኩ ጃራ እንደተከሰስኩ ተደርጓ ተመዝግቧል።
ጥቆማ ቁጥር 101786 (ከ5 ወር በፊት የቀረበ)፦ ይህን የጥቆማ ቁጥር 101785 ስህተት ለማረም የቀረበ ሲሆን ተጠቋሚዎቹ ዶ/ር በየነ ንጋቱ ሞርሜታ፣ አቶ ባንታየሁ እና የኢትዮጵያ ግብርና ባለስልጣን መሶብ ማዕከል ባለሙያዎች ናቸው።
በተጨማሪ ተጠቋሚ፦ አቶ ግርማ  ማዳበሪያዎችን አላግባብ በመመዝገብና በመፍቀድ እንዲሁም ሌሎች የሥነ-ምግባር ጥሰቶችን በመፈጸም ሥልጣናቸውን አላግባብ እንደተጠቀሙ እጠቁማለሁ፤ ኮሚሽኑ ይህንንም በምርመራው እንዲያካትት እጠይቃለሁ።

ጥቆማዎቹ የሕዝብ ጤናንና የሕዝብ ሥልጣን አላግባብ አጠቃቀምን የሚመለከቱ ከባድ ጉዳዮች ቢሆኑም፣ ከ7 እና ከ5 ወራት በኋላም ምንም ምላሽ፣ የምርመራ ሂደት ማብራሪያ ወይም የጥበቃ እርምጃ አልደረሰኝም። ይህ መዘግየት ጥፋቱ እንዲቀጥል አድርጓል፤ እኔንም ለአደጋ አጋልጦኛል።
ጥቆማ ከሰጠሁ በኋላ በሥራ ቦታ ከቡድን የሚመጣ ዛቻ፣ ማስፈራራትና ንቀት ደርሶብኛል፤  ሥነ-ምግባሬን ጠብቄ ለመቆየት ከብዙ ሰዎች ጋር እየታገልኩ ብዙ ዋጋ ከፍያለሁ። ይህ ጥቆማ አቅራቢዎችን ለመጠበቅ የወጣው የምስክሮችና የወንጀል ጥቆማ አቅራቢዎች ጥበቃ አዋጅ ቁጥር 699/2010  ከሚፈልገው ተቃራኒ ነው፤ ጥቆማ የማቅረቡ ሂደት ራሱ ለጉዳት ዳርጎኛል።
ጉዳዩ በጥሩ ሁኔታ የተሳሰረ መረብ ያለው ሲሆን፣ በየቦታው ቁልፍ ሰዎች እንዳሏቸው ስለማውቅ በማንኛውም ጊዜና ቦታ ጉዳት ሊያደርሱብኝ እንደሚችሉ እሰጋለሁ። እኔ ብቻዬን ላላስቆመው አልችልም፤ አንድ ቀን ግን እግዚአብሔር ያቆመዋል። ስለዚህ ማንኛውም ጉዳት ቢደርስብኝ ይህ አቤቱታ በመዝገብ ተይዞ እንደ ማስረጃ እንዲቆጠር እጠይቃለሁ።
እኔ የልዑል እግዚአብሔር አገልጋይ ነኝ፤ እምነቴና ሕሊናዬ ሙስናንና በደልን እያየሁ ዝም ብዬ እንድቀጥል አይፈቅዱልኝም። ነገሮች እንደ ቀድሞው የሚቀጥሉ ከሆነ በሥነ-ምግባር ጸንቼ የምሠራበት መሠረት ስለማይኖረኝ፣ ሥራዬን ለዘለዓለም ለመልቀቅ እገደዳለሁ።
ስለዚህ ኮሚሽኑ፦
1. በጥቆማ ቁጥር 101693፣ 101785 እና 101786 ላይ የጽሑፍ ምላሽና የእርምጃ ጊዜ ሰሌዳ እንዲሰጠኝ፤
2. የ101785 መዝገብ ተስተካክሎ እኔ እንደ ጠቋሚ እንዲመዘገብ፣ 101786 ደግሞ ዋና ጥቆማ ሆኖ እንዲያዝ፤
3. በሕጉ መሠረት ከመባረር፣ ከደረጃ ዝቅ ከማድረግ፣ ከዝውውርና ከማስፈራራት የሚጠብቁ አስቸኳይ የጥበቃ እርምጃዎች እንዲወሰዱልኝ፤

ይህ የመጨረሻ አቤቱታዬ ነው። 
ከሰላምታ ጋር
ዶ/ር ፋንታሁን ምትኩ ጃራ
አባሪዎች፦ የመሶብ ጥቆማ መዛግብት (101693፣ 101785፣ 101786)
